Elazar Šah
<s>Elazar Menahem men Šah (; također Eleazar Menachem Shach / Leizer Shach / Eliezer Schach; 13. januar, 1899., selo Vabalninkas, sjeverna Litvanija — 2. novembar, 2001., Tel Aviv) bio je vodeći ultraortodoksni rabin u Izraelu, na čelu nehasidskih ortodoksnih litvanskih Jevreja (Litvaka) od ranih 1970-ih do svoje smrti.</s><s>Kao talmudski autoritet bio je promican od strane briskerske škole talmudske egezeze i rabina Issera Zalmana Meltzera.</s><s>Šah je napisao komentar Mišne „Avi Ezri” i bio je jednim od trojice roš ješiva Ponewiescher (Ponevež) ješive u Bnei Braku.</s>

<s>Zbog svojih razlika sa hasidskim vodstvom političke stranke Agudat Yisrael, udružio se sa Ovadia Yosefom, s kojim je 1984. osnovao stranku Shas.</s><s>No, 1988. godine, Šah je oštro kritizirao Yosefa, rekavši da "Sefardi još nisu spremni za rukovodeće pozicije", a potom je osnovao konzervativnu stranku Degel HaTora koja predstavlja Litvake u izraelskom Knesetu.</s>

<s>Izrazito anticionističke orijentacije, prezirao je kulturni identitet sekularnih Izraelaca, pa je npr. u govoru iz 1990. opisao sekularne stanovnike kibuca kao "uzgajivače zečeva i svinja koji ne znaju šta je Jom Kipur".</s><s>Bio je i protiv demokratije, koju je nazvao kancerom.</s><s>Kritizirao je i osnivanje izraelskih naselja na Zapadnoj obali i u Pojasu Gaze, nazivajući to "očiglednim pokušajem provociranja međunarodne zajednice" i apelovao je na sve haredime da se klone ovih naselja.</s>

<s>Bio je protivnik rabina Menachem Mendel Schneersona, rebea (duhovnog vođe) pokreta Chabad-Lubavitch, karakterizirajući ga kao "jeretika", a njegove sljedbenike kao sljedbenike "lažnog mesije".</s><s>O mnogim jevrejskim pitanjima – halahe, te religijskim i praktičnim – Schneerson i Šah su bili sukobljenih mišljenja.</s>

<s>Reference</s>

<s>Stogodišnjaci
Umrli 2001.</s><s>Rođeni 1898.</s><s>Rabini
Jevrejski teolozi</s>

